สาวฮอต
สาวสวยและรวยมาก ที่ช่วงนี้กราฟชีวิตพุ่งปรี๊ด จับอะไรมาทำเป็นสำเร็จทุกสิ่งอย่าง ไม่มีใครมาแรงแซงหน้า คุณแป้ง นวลพรรณ ล่ำซำ กรรมการผู้จัดการ บริษัท เมืองไทยประกันภัย ไปได้
11 ต.ค. 2557

สาวสวยและรวยมาก ที่ช่วงนี้กราฟชีวิตพุ่งปรี๊ด จับอะไรมาทำเป็นสำเร็จทุกสิ่งอย่าง ไม่มีใครมาแรงแซงหน้า คุณแป้ง นวลพรรณ ล่ำซำ กรรมการผู้จัดการ บริษัท เมืองไทยประกันภัย ไปได้
ช่วงที่ทำงานการกุศลให้กับทีมนักกีฬาคนพิการมานานหลายปี ก็มีคนรู้ในวงจำกัด แต่เมื่อคุณแป้งรับเป็นผู้จัดการทีมชาติฟุตบอลหญิงของไทย ก็ดังเป็นพลุแตก เพราะสามารถนำทีมบอลหญิงไทยไปฟุตบอลโลก
ว่าแล้วน้องๆ ที่เมืองไทยประกันภัยก็รวมกลุ่มกันตั้งเพจ Madam Pang FC. นวลพรรณ ล่ำซำ เมื่อวันที่ 6 ต.ค.ที่ผ่านมา 45 วัน มีคนมากดไลค์เป็นแฟนคลับ 3,863 ไลค์แล้ว และมีแนวโน้มจะพุ่งสูงขึ้นเรื่อยๆ ในเพจจะอัพเดทภาพถ่ายสวยๆ และกิจกรรมของมาดามแป้ง รวมถึงแฟชั่นเสื้อผ้า รองเท้า กระเป๋า ที่สุดเลิศ
เมื่อฮอตขนาดนี้ มาดามก็ยอมถ่ายคลิป โพสต์ในเฟซบุ๊กเมื่อวานนี้ แนะนำตัวและขอบคุณแฟนคลับ ชวนให้ติดตามงานการกุศลที่กำลังรณรงค์โครงการ Stop Teen Mom แถมฝากเนื้อฝากตัวว่ามีอะไรให้ช่วยเหลือแนะนำอะไรได้หมด โดยเฉพาะเรื่องประกัน เพราะทำงานประกัน
ฮั่นแน่...งานนี้คนที่เตรียมจะร้องเรียนเคลมของเมืองไทยประกันภัย มีช่องทางส่งเรื่องถึงมาดามโดยตรงเลย ฮ่า ฮ่า